Kanye West og Tidal saksøkes av fan
ARTIKKELEN ER OVER TRE ÅR GAMMEL Det er nyhetsbyrået Ap som melder om dette. Bakgrunnen for søksmålet er Kanye West og Tidals løfte om eksklusivitet for platen «The Life Of Pablo». Ifølge West og Tidal ville platen aldri bli tilgjengelig andre steder enn på Tidal, men den har senere dukket opp både hos Apple og Spotify. Kanye West har også flere ganger tvitret løftet om eksklusivitet. I søksmålet fra Justin Baker-Rhett – som presiserer at han er en fan av Kanye West – hevdes det fra hans advokat at løftet om eksklusivitet førte til at platekjøperne strømmet over til Tidal og ga strømmetjenesten en unaturlig boost. https://twitter.com/kanyewest/statuses/699376240709402624https://twitter.com/kanyewest/statuses/699376319285465088 Søksmålet krever nå at all personlig informasjon fra Tidals post-«The Life Of Pablo»-abonnenter blir fjernet eller tilbakeført. Videre anslår søksmålet, innlevert ved U.S. District Court i San Francisco – at verdien av de nye abonnentene og den personlige informasjonen fra disse har en verdi på 84 millioner dollar, altså nær 690 millioner norske kroner. – Vi mener at vi kan overbevise en jury om at Mr. West og Tidal lurte flere millioner mennesker til å tegne abonnement med sine tjenester, og dette må de til slutt stå til ansvar for, sier Baker-Rhetts advokat, Jay Edelson, i en uttalelse. Jay-Z og Kanye West holdt felleskonsert i Norge i 2012 – les anmeldelsen HER ! Strømmetjenesten Tidal eies av et laug med superstjerner, med Jay-Z i spissen, og baserer seg på norske WiMP, som Jay-Z kjøpte opp i fjor ved å overta aksjemajoriteten i Aspiro, der Schibsted var største eier. Tidal har slitt med å lokke amerikanske abonnenter til strømmetjenesten, og tidligere i år varslet også Jay-Z at han forberedte et gigantsøksmål mot flere selskaper i Norge og Sverige, deriblant Schibsted som altså var majoritetseier av WiMPs moderselskap, Aspiro. Jay-Z mener nå at prisen han ga for WiMP var altfor høy. LES: Jay-Z fjerner norsk toppsjef Hverken Tidal eller apparatet rundt Kanye West har svart på henvendelsene fra Ap om å kommentere søksmålet fra Justin Baker-Rhett. Og Kanye West selv? Kanskje med dette gullkornet av en Tweet fra tidligere i vinter da «The Life Of Pablo» endelig ble utgitt? https://twitter.com/kanyewest/statuses/699374901564538880 På et litt mer kuriøst plan ble det nylig kjent at Kanye West mistet mange av tekstene til nettopp «The Life Of Pablo» da datteren North West skylte pappas iPhone ned i do med alle tekstnotater. Dette kommer frem i en ny episode av Kim Kardashians talkshow, melder NME.
En Kanye West-fan går nå til søksmål mot superstjernen og strømmetjenesten Tidal. Han mener – på vegne av mange fans – å være grundig lurt.